REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/345-15

28. jul 2015. godine

B e o g r a d

**Z A P I S N I K**

**48. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 28. JULA 2015. GODINE**

Sednica je počela u 20,30 časova.

 Sednici je predsedavala Tanja Tomašević Damnjanović, zamenik predsednika Odbora.

 Sednici su prisustvovali članovi Odbora: Aleksandar Martinović, Miletić Mihajlović, Biljana Savović, Mirjana Andrić, Velinka Tošić, Neđo Jovanović, Vladimir Đukanović i Živan Đurišić.

 Sednici nisu prisustvovali: Petar Petrović, predsednik Odbora, i članovi Odbora: Dragan Paunović, Biljana Ilić Stošić, Meho Omerović, Olgica Batić, Laslo Varga, Balša Božović i Jovan Marković, niti njihovi zamenici.

 Sednici je, kao poverenik predlagača zakona, prisustvovao Dražen Maravić, državni sekretar u Ministarstu državne uprave i lokalne samouprave.

 Na predlog zamenika predsednika Odbora, utvrđen je sledeći

D n e v n i r e d :

1. Utvrđivanje amandmana Odbora na Predlog zakona o načinu određivanja maksimalnog broja zaposlenih u javnom sektoru, koji je podnela Vlada (broj 011-1918/15, od 25. jula 2015. godine);
2. R a z n o.

**Prva tačka dnevnog reda:** **Utvrđivanje amandmana Odbora na Predlog zakona o načinu određivanja maksimalnog broja zaposlenih u javnom sektoru**

Na predlog člana Odbora Aleksandra Martinovića, Odbor je utvrdio sledeći amandman na član 20. Predloga zakona o načinu određivanja maksimalnog broja zaposlenih u javnom sektoru:

U članu 20. posle stava 6. Predloga zakona, dodaje se novi stav 7. koji glasi:

„Ovaj član ne primenjuje se na funkcionere u zakonodavnoj, izvršnoj i sudskoj vlasti, sudije Ustavnog suda, javne tužioce i zamenike javnih tužilaca i na nastavno osoblje u visokškolskim ustanovama čiji je osnivač Republika Srbija, odnosno autonomna pokrajina.“.

 Amandman je predložen zbog činjenice da se radi o delovima sistema javnog sektora koji su od izuzetnog značaja za Republiku Srbiju i da bi, u slučaju neprihvatanja ovog amandmana, moglo doći do ozbiljnih negativnih posledica po zakonit, odgovoran i skladan rad navedenih institucija.

Odbor je odlučio da ovaj amandman, u skladu sa čl. 157. stav 6. i 161. stav 1. Poslovnika Narodne skupštine, uputi Narodnoj skupštini na razmatranje i usvajanje.

Za izvestioca Odbora na sednici Narodne skupštine određena je Tanja Tomašević Damnjanović, zamenik predsednika Odbora.

**Druga tačka dnevnog reda: Razno**

U okviru ove tačke dnevnog reda nije bilo predloga, ni pitanja.

Sednica je završena u 21,00 časova.

 SEKRETAR ZAMENIK PREDSEDNIKA

 Ljiljana Miletić Živković Tanja Tomašević Damnjanović